Ερµούπολη, 9 Νοεμβρίου 2020

Ανακοίνωση για τη διεξαγωγή σεμιναρίων   
Τεχνικού Ασφαλείας για το 2021.

Το Επιμελητήριο Κυκλάδων ενημερώνει τα μέλη του ότι **ξεκινά η υποβολή αιτήσεων** για συμμετοχή στα επιμορφωτικά προγράμματα σε θέματα άσκησης καθηκόντων **Τεχνικού Ασφαλείας που θα πραγματοποιηθούν το 2021.**

Κάθε εργοδότης που **απασχολεί προσωπικό** έχει τη δυνατότητα, εφόσον επιμορφωθεί, να ασκεί ο ίδιος τα καθήκοντα του **Τεχνικού Ασφαλείας** στην επιχείρησή του.

Διαφορετικά είναι απαραίτητο **να προσλάβει εξωτερικό συνεργάτη** για όσο διάστημα απασχολεί προσωπικό.

**Χρόνος υλοποίησης**

Ο νέος κύκλος επιμορφωτικών προγραμμάτων θα πραγματοποιηθεί το 2021 και **όσοι εργοδότες επιθυμούν** να λάβουν μέρος θα πρέπει να δηλώσουν συμμετοχή **εγκαίρως,** γιατί τα σεμινάρια μπορούν να υποβληθούν τουλάχιστον 60 ημέρες πριν τη διοργάνωσή τους σύμφωνα με τη νομοθεσία.

Όσοι έχουν υποβάλλει ήδη αίτηση, θα κληθούν να επιβεβαιώσουν τη συμμετοχή τους στα τμήματα που θα πραγματοποιηθούν το 2021, κατόπιν σχετικής ενημέρωσης που θα λάβουν από το Επιμελητήριο Κυκλάδων.

Όσοι δεν έχουν εκδηλώσει ενδιαφέρον, καλούνται να **υποβάλουν** [**αίτηση**](http://admin.e-kyklades.gr/images/AITISITECHNIKOU2020_F-189647461.pdf) **έως 21 Δεκεμβρίου 2020.**

**Κόστος Συμμετοχής**

Το κόστος συμμετοχής καταβάλλεται με την οριστικοποίηση των ημερομηνιών διεξαγωγής και έχει ως εξής:

* 70€ | Επιχειρήσεις χαμηλής επικινδυνότητας, Γ’ κατηγορία (διάρκεια 10 ώρες).
* 130€ | Επιχειρήσεις μεσαίας επικινδυνότητας, Β’ κατηγορία (διάρκεια 35 ώρες).

Για οποιαδήποτε περαιτέρω διευκρίνιση μπορείτε να επικοινωνήσετε με το Τμήμα Κατάρτισης και τα γραφεία των νησιών.

**Πληροφορίες:** Τμήμα Kατάρτισης, τηλ. 22810 82346 (εσωτερικό 4) και γραφεία νησιών: ΑΝΔΡΟΣ 22820 51490 / ΤΗΝΟΣ 22830 22404 / ΜΥΚΟΝΟΣ 22890 23937 / ΠΑΡΟΣ 22810 82236 / ΝΑΞΟΣ 22850 22767 / ΜΗΛΟΣ 22870 23970 / ΣΑΝΤΟΡΙΝΗ 22860 25788  
🖰 **www.e-kyklades.gr**